Hraunvallaskóli

**ÞITT ER VALIÐ**

****

**2019 – 2020**

Kæri nemandi,

Viðmiðunarstundaskrá menntamálaráðuneytisins gerir ráð fyrir að nemendur í 8. – 10. bekk séu alls 37 kennslustundir á viku í skólanum og að hluti þeirra eigi að vera valgreinar.

Hér á eftir má sjá lýsingar á þeim fjölmörgu valgreinum sem Hraunvallaskóli býður upp á skólaárið 2019 – 2020.

Valgreinatímabilin eru þrjú:

* 9. september - 14. nóvember
* 18. nóvember – 14. febrúar
* 17. febrúar – 8. maí.

Í unglingadeild Hraunvallaskóla geta allir nemendur í 8. – 10. bekk valið sér allt að 6 valgreinar yfir skólaárið, 2 á hverju valtímabili.

Athugið að nokkrar valgreinar eru einungis heilsársval, þ.e. að ef nemandi velur þá grein mun hann sinna námi sem þar fer fram frá hausti fram á vor og ekki verður hægt að gera neinar breytingar á því fyrirkomulagi.

Valgreinar, aðrar en heilsárs, eru ýmist í boði á einu, tveimur eða öllum þremur tímabilunum. Hver valgrein er kennd að jafnaði 80 mínútur á viku.

Nauðsynlegt er að lesa vel lýsingarnar á valáföngunum og velja út frá áhugasviði. Við hvetjum þig, kæri nemandi, til að ráðfæra þig við foreldra/forráðamenn og leita leiðsagnar hjá kennara eða námsráðgjafa skólans.

Námsmat er í öllum valgreinum og er ýmist gefið fyrir með lokið/ólokið eða út frá hæfniviðmiðum með bókstöfunum A, B, C og D.

Valinu á að skila með rafrænum hætti eigi síðar en **miðvikudaginn 29. maí**.

Ef nemandi hefur ekki skilað inn vali á tilsettum tíma áskilur skólinn sér rétt til að setja nemendur í val þar sem er laust pláss.

Valgrein getur fallið niður m.a. ef ekki næst næg þátttaka. Einnig eru fjöldatakmarkanir í flestum valgreinum. **Mikilvægt er að nemendur velji áfanga á öllum tímabilum.**

**Valgreinar utan skóla:**

Nemendum í 10. bekk býðst að velja sér valgreinar hjá [Tækniskólanum](file:///\\bhfile\Gagnasvaedi\Grunnskolar\Hraunvallaskoli\Stjornendur\Deildarstjóri%20unglingadeildar\2019-2020\VAL\Grunnskolaval_2019-2020.pdf). Ef þeir kjósa að gera svo þá eru þeir undanskildir valáföngum við skólann.

Nemendum í 9. og 10. bekk býðst að velja sér að starfa með [Gaflaraleikhúsinu](http://www.hraunvallaskoli.is/media/skolinn/valgrein-gaflaraleikhusval_2018-2019.pdf) næsta skólaár og ef þeir kjósa að gera svo þá eru þeir undanskildir valáföngum við skólann.

**Skipulagt nám, íþrótta-, tómstundaiðkun og þátttaka í atvinnulífi getur verið metið sem valgrein.**

Nemendur sækja valgreinar í 160 mínútur á viku (2x 80 mínútur) eða 2 klukkustundir og 40 mínútur.

Ef forráðmenn óska eftir því að fá íþrótta-, tómstundaiðkun eða vinnu metna sem valgrein þá er hægt að sækja sérstaklega um það á þar til gerðu [***eyðublaði***.](file:///\\bhfile\Gagnasvaedi\Grunnskolar\Hraunvallaskoli\Stjornendur\Deildarstjóri%20unglingadeildar\2019-2020\VAL\Val%20utan%20skóla.pdf) Þetta geta verið allar íþróttir, tónlistarnám, dansnám, skátastarf, kórastarf og fleira.

Ef nemandi er í einhverju af ofangreindu í 2 klukkustundir og 40 mínútur á viku **þarf hann ekki að vera í vali frekar en hann vill.**

**Mikilvægt er að taka ákvörðun um þetta strax að vori og senda inn upplýsingar þess efnis með útfyllingu eyðublaðsins.**

Í lögum um grunnskóla frá 2008 segir:

*„Heimilt er að meta skipulagt nám sem stundað er utan grunnskóla, t.d. við tónlistarskóla, sem hluta af grunnskólanámi samkvæmt nánari útfærslu í aðalnámskrá grunnskóla. Stundi nemandi slíkt nám er viðkomandi sveitarstjórn ekki skylt að standa straum af kostnaði sem af því leiðir þótt námið njóti viðurkenningar í stað skyldunáms. Jafnframt er heimilt að meta tímabundna þátttöku í atvinnulífi, félagslífi, íþróttum eða skipulögðu sjálfboðastarfi sem nám, enda falli það að markmiðum skólastarfs.“*

Í aðalnámskrá grunnskóla 2011 (almennur hluti) kemur fram:

*„Að ósk foreldra er heimilt að meta sem nám tímabundna þátttöku nemenda í atvinnulífi og reglubundna þátttöku í félagslífi, íþróttum eða skipulögðu sjálfboðastarfi enda falli það að markmiðum skólastarfs. Einnig er heimilt að meta skipulagt nám, sem stundað er utan grunnskóla, til valgreina, t.d. nám við framhaldsskóla, listaskóla og málaskóla. Í hverju tilviki metur viðkomandi skóli umfang slíks náms og gæta þarf jafnræðis í afgreiðslu mála. Við það skal miðað að það nemi ekki meira en sem svarar 160 mín. vikulega á hverju skólaári á unglingastigi og er þá heimilt að meta slíkt til valgreina hjá viðkomandi nemendum.“*

**Valgrein utan skóla getur ekki komið í staðin fyrir kjarnagreinar í skóla. Til dæmis er ekki hægt að sleppa skólaíþróttum (íþróttir og sund) þrátt fyrir miklar íþróttaæfingar.**

**Með góðri kveðju og ósk um gott samstarf,**

**Hjördís Bára Gestsdóttir**

**Deildarstjóri unglingadeildar**

Efnisyfirlit

[Aðstoð í yngri deild – 5](#_Toc9424324)

[Allt um hunda 5](#_Toc9424330)

[Árshátíðarmyndband 6](#_Toc9424331)

[Árshátíðarundirbúningur 6](#_Toc9424336)

[Borðspil 7](#_Toc9424337)

[Bridge – 7](#_Toc9424338)

[Eldhússmiðja 7](#_Toc9424341)

[Fingrasetning og ritvinnsla – 8](#_Toc9424342)

[Grafík – 8](#_Toc9424350)

[Heimanám 9](#_Toc9424354)

[Hljómsveit 9](#_Toc9424355)

[Hugleiðsla og jóga 10](#_Toc9424356)

[Hugsmíðar - 10](#_Toc9424357)

[Íþróttahetjur, frægt fólk, rokk og hipp hopp 10](#_Toc9424359)

[Kjóla-/fatasaumur – 11](#_Toc9424360)

[Leiklist 11](#_Toc9424367)

[Leikir úti og inni 12](#_Toc9424368)

[Leirmótun og skreytitækni 12](#_Toc9424369)

[Málun – 13](#_Toc9424370)

[Peysuprjón – 13](#_Toc9424374)

[Photoshop 13](#_Toc9424377)

[Rökræður og framkoma 14](#_Toc9424378)

[Teikning – 14](#_Toc9424381)

[Spænska – (fyrir byrjendur) 15](#_Toc9424384)

[Stelpur, heilsa og heilbrigði 15](#_Toc9424385)

[Stíll og hönnun 15](#_Toc9424386)

[Umhirða 16](#_Toc9424387)

[Veistu svarið – 16](#_Toc9424388)

[Þýska, fyrir byrjendur 16](#_Toc9424389)

[Heildarlisti valáfanga 17](#_Toc9424390)

Aðstoð í yngri deild –

Lágmark 2 nem., hámark 6 nem. Tímabil: 1, 2 og 3.

Lýsing: Áhersla er lögð á að nemendur setji sig í spor yngri nemenda og miðli af reynslu sinni og þekkingu.

* Nemendur aðstoða nemendur á yngsta stigi í námi og leik.
* Nemendur aðstoða við lestur, stærðfræði og í hringekjum.

Markmið: Að fá tækifæri til að miðla þekkingu sinni áfram til yngri nemenda skólans og kynnast starfi kennarans.

**Námsmat:** Stundvísi, virkni/vinnusemi, frumkvæði, fylgir fyrirmælum, framkoma við samnemendur og kennara.

Vinnudagar: Eftir samkomulagi

Kennari: Kristbjörg Jónsdóttir

Allt um hunda **–**

Lágmark 6 nem., hámark 20 nem. Tímabil: 1., 2. og 3.

**Lýsing:** Hundavali er skipt í þrjá hluta sem eru rökrétt framhald hver af öðrum. Hlutarnir standa þó einir og sér og ekki er nauðsynlegt að klára hluta eitt áður en farið er á hluta tvö. Í valinu læra nemendur að skilja hunda, fá grunn þekkingu á þjálfun þeirra og þörfum ásamt því að umgangast þá. Í valinu er einnig farið inn á notagildi hunda og hversu mikið er hægt að vinna með þá og verða 1-2 hundamyndir sýndar í hverri lotu því til stuðnings.

**Markmið:** Að nemendur fái þekkingu á atferli hundaogkynnist grunnhugmyndum í hundaþjálfun**.** Að nemendur þekki lög og reglur um hundahald á Íslandi**,** læri um umhirðu hundaog komist í kynni við hunda.Að nemendur fái innsýn í hvað er hægt að gera með hundum.

**Námsmat:** ástundun, virkni í tímum, kurteisi í samskiptum við menn og dýr, lokið/ólokið

**Vinnudagur:** Fimmtudagar kl. 14:50 – 16:10

**Skipulag/uppsetning:**

**1. hluti** - farið í grunn skilning á merkjamáli og líkamstjáningu hunda, stressi, umhverfisþjálfun og þess háttar. Kennt er með léttum fyrirlestrum og umræða skapast í kringum kennslumyndbönd. Nemendur fá tækifæri til að meta aðstæður sem geta komið upp í kringum hunda og greina þær í gegnum myndbönd. Í lokin munu nemendur búa til þrautabraut til að umhverfisþjálfa hvolpa. Þau fá svo hvolpa í heimsókn og fá tækifæri til að móta þá til hins betra.

**2. hluti** - fræðsla um uppruna hunda, lög og reglur og þess háttar. Nemendur læra um mismunandi gerðir af gelti og hvernig er hægt að draga úr því þar sem við á. Nemendur læra um mismunandi hundategundir, eiginleika þeirra og tilgang. Í þessari lotu munu nemendur velja sér eina hundategund og læra að skoða hvaða atriði eru mikilvæg í gagnaöflun og draga þau atriði saman í stutta kynningu á tegundinni fyrir samnemendur sína. Nemendur læra að leggja stutt spor fyrir hunda og fá tækifæri til að leggja spor fyrir hunda.

**3. hluti** - farið meira í hundaþjálfun. Nemendur fá kennslu í jákvæðri/ neikvæðri - styrkingu/ refsingu, hvaða aðferðir eru heppilegastar í hundaþjálfun og hvers vegna. Nemendur fá einnig kennslu í klikkerþjálfun og fá að prófa sig áfram í aðferðinni fyrst á samnemendum, síðan á hundum. Við þjálfum hlýðni og trix með hundum og bjóðum hvolpum til okkar í umhverfisþjálfun líkt og í fyrstu lotu.

**Kennari:** Halldóra Lind Guðlaugsdóttir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Árshátíðarmyndband **– eingöngu fyrir 10. bekk**

Hámark 12 nemendur og jafnt kynjahlutfall. Inntökupróf verður háð. Tímabil 3.

**Lýsing:** Nemendur kynnast tækni stafrænna miðla, upptökutækni og eftirvinnslu. Lokaverkefni áfangans er myndband sem frumsýnt verður á árshátíð unglingadeildar. Í áfanganum fá nemendur aðstoð og handleiðslu við framleiðslu myndbandsins allt frá frumstigum í handritsgerð að eftirvinnslu. Einnig verða skoðaðir mismunandi miðlar eins og Youtube, Podcast og Facebook – rætt um kosti þeirra og galla og hvernig best er að fóta sig í ört stækkandi stafrænu umhverfi.

Námsmat: Virkni, áhugi, sköpun, framkoma, sjálfsbjargarviðleitni, gæði afurðar

Vinnudagur: Fimmtudagur kl. 14:50 – 16:10

Kennari: Símon Örn Birgisson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Árshátíðarundirbúningur– Ótakmarkaður fjöldi nemenda.

**Lýsing:** Nemendur hjálpast að við að hanna og búa til skreytingar fyrir árshátíð unglingadeildar í samvinnu við starfsfólk Mosans.

**Markmið:** Að hafa áhrif á útlit og hönnun umgjarðar árshátíðarinnar. Nemendur eflast í samskiptum og samvinnu við önnur ungmenni, skiptast á skoðunum og komast að sameiginlegri niðurstöðu.

**Námsmat:** Ástundun, virkni, áhugi og sköpunargleði.

**Vinnudagur:** Mest dagana fyrir árshátíð sem verður 21. apríl 2019.

**Skipulag:** Nemendur skila ca. 14 klukkustunda vinnu á tímabilinu 12. – 21. apríl

**Umsjónaraðili:** Sara Pálmadóttir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Borðspil –

Lágmark 12 nemendur, hámark 30 nemendur. Tímabil: 1., 2. og 3, hér má velja öll tímabilin.

**Lýsing:** Borðspil er skemmtilegt val þar sem mikið af spilum er í boði. Spil eins og Game of Thrones, Star Trek Ascendancy, Resistance, Through the Ages og Pathfinder. Spilin eru bæði erfið og auðveld og taka mismikinn tíma. Allir finna eitthvað við hæfi í hópi af nemendum sem hafa gaman af því að spila. Einnig verður farið í ferð í Nexus og síðan verður pizzakvöld þar sem spilað verður fram á kvöld. Allir velkomnir!

**Markmið:**

* Að vinna með hópnum að sameiginlegu markmiði
* Að taka ábyrgð á eigin tilfinningum hvort sem maður tapar eða vinnur
* Læra nýjar leikreglur og miðla þeim áfram til félaga
* Að sýna öðrum tillitsemi í leik og starfi

**Námsmat:** Framkoma, virkni, frumkvæði, lokið/ólokið.

**Vinnudagur:** Fimmtudagar kl. 14:50 – 16:10

**Kennari:** Ásgeir Rafn Birgisson

Bridge –

Lágmark 4 nemendur, hámark 16 nemendur. Tímabil: 3

Lýsing: Þetta námskeið er fyrir þá hafa ánægju af því að spila, leysa þrautir og þjálfa heilann. Nemendur þurfa að þekkja spilin, kunna að stokka og vera tilbúnir til að beita þolinmæði. Kenndar verða undirstöðusagnir í Bridge samkvæmt nútíma sagnakerfi (amerikan standard) og spilað.

**Námsmat:** Áhugi, ástundun, framkoma, vellíðan

* Nemandi uppgötvi ánægjuna sem felst í því að spila, beita rökhugsun og vinna með öðrum .
* Nemandi sýni ábyrga hegðun í umgengni við samnemendur.

**Vinnudagur:** Mánudagur kl. 14:50 – 16:10

**Kennari:** Ásdís Guðjónsdóttir

Eldhússmiðja –

Lágmark 8 nemendur, hámark 12 nemendur. Tímabil: 1., 2. og 3, hér má velja eitt tímabil af þeim þremur sem eru í boði.

**Lýsing:** Í þessu vali verður bakað og eldað, allt eftir árstíð og stemningu hverju sinni.

**Markmið:** Að nemendur læri að umgangast og meðhöndla mismunandi matartegundir. Læri að útbúa ýmsa gómsæta rétti sem auðvelt er að framreiða heima fyrir alla fjölskyldumeðlimi.

**Námsmat:** Ástundun, áhugi, virkni, framkoma.

**Vinnudagur:** Mánudagar kl. 14:50 – 16:10

**Kennari:** Anna Kristín Friðriksdóttir

Fingrasetning og ritvinnsla –

Lágmark 10 nemendur, hámark 15 nemendur. Tímabil 1, 2 og 3, hér má velja öll tímabilin.

Lýsing: Í þessu vali fá nemendur tækifæri til að æfa sig í fingrasetningu á lyklaborði og setja upp mismunandi verkefni í Word o.fl. á mismunandi hátt. Læra á flýtileiðir eins og í klippa/líma, stilla af spássíur, gera efnisyfirlit, forsíður, heimildaskrá o.fl. gagnlegt fyrir áframhaldandi nám.

Markmið: Að verða lipur í að vinna verkefni í tölvu, auka við hæfni og þekkingu í ritvinnslu á ýmsa vegu.

Námsmat: Virkni, ástundun, verkefnaskil, jákvæðni, hjálpsemi

Vinnudagur: Fimmtudagar kl. 14:50 – 16:10

Skipulag: Nemendur vinna fyrirframákveðin verkefni þar sem þeir setja upp ólík verkefni samkvæmt fyrirmælum kennara. Markvissar æfingar fingrasetningar á lyklaborðið til að ná upp góðum hraða og rata á rétta lykla án þess að horfa.

Kennari: Vilborg Sveinsdóttir

Grafík –

Lágmark 6 nemendur, hámark 10 nemendur. Tímabil: 1

Lýsing: Kynntar verða fjölbreyttar aðferðir við þrykk og unnið með þær. **Háþrykk,** efnisþrykk, dúkrista, trérista, silkiþrykk. **Lágþrykk,** koparrista.m.m. Unnið með fjöllita þrykk, tækni og myndbyggingu.

Námsmat: Áhugi, vellíðan, vinnusemi, frumkvæði, hugmyndavinna

Nemandi uppgötvi ánægjuna sem felst í því að skapa.

Nemandi sýni ábyrga hegðun í umgengni við efni, áhöld og samnemendur.

**Vinnudagur:** Mánudagur kl. 14:50 – 16:10

**Kennari:** Ásdís Guðjónsdóttir

Heimanám –

Ótakmarkaður fjöldi nemenda. Tímabil: 1., 2. og 3, hér má velja öll tímabilin.

**Lýsing**: Í heimanámsvali fá nemendur tækifæri til að vinna að verkefnum sínum sem þeir hafa ekki náð að ljúka við á skólatíma. Hér hafa þau kennara á staðnum til að aðstoða ef á þarf að halda.

**Markmið:** Aðstoða nemendur við heimanám eða að halda áætlun í því fagi sem nemandi kýs að vinna í tímanum.

**Námsmat:** Stundvísi, virkni/vinnusemi, frumkvæði, fylgir fyrirmælum, framkoma við samnemendur og kennara.

**Vinnudagur:** Fimmtudagar kl. 14:50 – 16:10

**Skipulag:** Nemendur velja sjálfir það sem gert er í tímanum. Vinna í því sem þeir telja þörf á að vinna upp eða vinna í haginn. Ef nemandi hefur lokið við það efni sem hann kom til að klára og fá aðstoð við les hann í bók þar til tíma lýkur.

**Kennari:** Karl Pálsson/Ólafur Sigvaldason

Hljómsveit–

Lágmark 4 nem., hámark 7 nem. – ***Heilsársval***.

**Lýsing:** Á hljómsveitaræfingum verður hlustað á og rætt um hljóma og nótur, mismunandi lög verða æfð. Ætlast er til að nemendur æfi sig heima fyrir hljómsveitaræfingar. Miðað er við að vinna að 2 - 4 lögum yfir önn, sem verða ýmist valin af kennara eða nemendum. Ef nemandi sér ekki fram á að geta mætt á hljómsveitaræfingu af einhverjum ástæðum, er mælst til að sá nemandi láti vita með fyrirvara.

Það er bónus ef nemendur hafa fyrri tónlistarreynslu, en allir nemendur eru velkomnir á hvaða hljóðfæri sem er. Yfir skólaárið kemur hljómsveitin fram og spilar við ýmis tilefni. Hugmynd að tónlistarstefnum (fer eftir hljóðfærunum sem nemendur spila á):80’s popp og rokk, 90’s popp og rokk, 2000’s popp og rokk, Klassískt rokk (Nirvana, Led Zepplin, ACDC ofl.), Popp og indie (Adele, Vance Joy, Ed Sheeran ofl.) og auðvitað Bítlarnir.

**Markmið:** Að kynna nemendum fyrir mismunandi tegundum af tónlist, leyfa þeim að prófa mismunandi hljóðfæri. Að kynna nemendum fyrir bassa-, gítar-, píanó- og trommu-nótnalestri og þjálfa þá í að spila eftir eyranu. Að gefa nemendum tækifæri til að spila á hljóðfæri saman og æfa sig í að koma fram, undirbúa tónleika og að setja upp míkrafóna, mixera og hátalara.

**Námsmat:** Ástundun, stundvísi, virkni,frumkvæði, áhugi, framkoma, framfarir.

**Vinnudagur:** Fimmtudagur kl. 14:50 – 16:10

**Kennari:** Luke Thomas Duffy

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hugleiðsla og jóga – Lágmark 8 nemendur, hámark 12 nemendur. Tímabil: 1., 2. og 3, hér má velja öll tímabilin.  
**Lýsing:** Í þessum tímum verður áhersla lögð í mikilvægi slökunar í hröðum heimi dagsins í dag. Nemendur læra leiðir til að njóta betur alls þess sem lífið hefur upp á að bjóða. Þjálfuð verður styrking sjálfsmyndar og mikilvægi jákvæðni, vináttu og góðra samskipta ígrunduð. Að auki verður kennsla í undirstöðuatriðum jóga og styrkingu.

**Markmið:** Að auka hæfni nemenda í að líta inn á við, róa hugann og lifa í núinu.

**Námsmat:** Lokið/Ólokið - Ástundun, þátttaka, áhugi.

**Vinnudagur:**  Fimmtudagur kl. 14:50 - 16:10

**Kennari:** Guðbjörg Harpa Valdimarsdóttir

# Hugsmíðar -

Lágmark 8 nemendur, hámark 14 nemendur. Tímabil 1., 2. og 3, hér má velja öll tímabilin.

**Lýsing:** Í áfanganum smíðum við hvað sem hugurinn girnist I hvaða efni sem okkar hugnast. Nemendur einbeita sér að einni stærri hugmynd sem þeir smíða í blönduð efni og skila sem fullbúinni vöru eða afurð. Mismunandi efni eru í boði eins og timbur, ál, stál, plast vínill, gler og flest það efni sem hugmyndin kallar á. Unnið er með hugmyndaferlið allt og gerðar tímáætlanir sem unnið er eftir.  
Viltu hanna, smíða, finna út nýjar aðferðir og prófa tæki sem ekki eru að alla jafnaði notuð í smiðjum? Viltu stíga út fyrir þægindaramman og gera eitthvað sem þú vissir ekki að þú gætir? Ef svo er, þá er þessi áfangi fyrir þig.

**Markmið:** Að nemendur öðlist þekkingu á vinnuferli við sköpun. Að vinna með og meðhöndla ólík verkfæri og að þekkja eiginleika mismunandi efna. Að koma hugmynd frá huga í hönd.

**Námsmat**: Stundvísi, skipulagsfærni, ástundun, sköpun, áhugi, afurð.

**Vinnudagur:** Fimmtudagar kl. 14:50 – 16:10

**Kennari:** Jón Teitur Sigmarsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Íþróttahetjur, frægt fólk, rokk og hipp hopp –

Lágmark 8 nemendur, hámark 20 nemendur. Tímabil: 1. og 3, hér má velja annað hvort tímabilið sem er í boði.

**Lýsing:** Í þessum tímum fá nemendur tækifæri að kynnast frumkvöðlum í viðkomandi viðfangsefni og fræðast þar með um þau áhrif sem viðfangsefnið hefur haft á samfélög og menningu.

**Markmið:** Kynnist þróun þessara viðfangsefna og þeim áhrifum sem þau hafa haft á tíðaranda og menningu samfélaga, eins og t.d. tísku, skoðana o.fl.

**Námsmat:** Stundvísi, virkni/vinnusemi, frumkvæði, fylgir fyrirmælum, framkoma við samnemendur og kennara.

**Vinnudagur:** Mánudagar kl. 14:50 – 16:10

**Skipulag:** Nemendur horfa á, hlusta á og ræða um viðfangsefnið í tíma og koma með hugmyndir sjálfir að einhverju sem þeir vilja forvitnast og vita meira um.

**Kennari:** Karl Pálssson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kjóla-/fatasaumur –

Lágmark 4 nemendur, hámark 8 nemendur. Tímabil 1 og 2, hér þarf að velja annað hvort tímabilið sem í boði er.

Lýsing: Hér gefst nemendum tækifæri á að hanna og sauma sinn eigin kjól eða fatnað fyrir ferminguna, árshátíðina eða eitthvað annað tækifæri. Þú getur látið drauma þína rætast og unnið verkefnið út frá skissum að fullunninni flík. Sjáðu hugmynd þína verða að veruleika og hannaðu þína eigin flík.

Markmið: Að nemendur geti nýtt sér mismunandi aðferðir textilgreinarinnar til að vinna með eigin hugmyndir frá skissum að fullunni flík.

Námsmat: Vinnusemi, áhugi, vandvirkni, samskipti og umgengni á vinnusvæði.

Vinnudagur: Fimmtudagar kl. 14:50 – 16:10

Kennari: Berglind Ómarsdóttir

Leiklist –

***Heilsársval eingöngu fyrir 10. bekk***

**Lýsing:** Nemendur vinna að því að setja upp sýningu á leikverki að eigin vali. Nemendur vinna með sköpunargleði og ímyndunarafl að því að setja saman leikrit / söngleik. Nemendur gera handrit í samvinnu við kennara og vinna eftir því. Farið verður í sviðstækni, raddbeitingu og að æfa sig í að koma fram. Hugmyndin er að verkið verði sýnt að vori sem fjáröflun fyrir útskriftarferð nemenda í 10. bekk.

**Markmið:** Að nemendur læri að beita líkama og rödd. Að nemendur geti tekið þátt í mótun á leikrænu ferli á skapandi hátt, þar sem rými, hljóð og aðrir möguleikar leikhússins eru nýttir.

**Námsmat**: Vinnuframlag, þátttaka og mæting.

**Vinnudagur:** Mánudagar kl. 14:50 – 16:10 (eða/og eftir samkomulagi við þátttakendur).

**Skipulag:** Byrjum á leikjum, traustæfingum og hugmyndavinnu. Förum svo í handritagerð og að lokum æfingar. Þurfum nemendur í allskonar hlutverk, leikara, dansara, söngvara, hljóðmenn, ljósamenn, markaðsmál og auglýsingar, sjoppu, miðasölu og sviðsmynd.

**Kennari:** Aníta Ómarsdóttir og Þórunn Jónsdóttir

Leikir úti og inni –

Lágmark 12 nemendur, hámark 20 nemendur. Tímabil: 1.

**Lýsing:** Farið verður í allskonar leiki, bæði inni og úti leiki. Nemendur kynnst nýjum leikjum og koma með hugmyndir að eigin leikjum.

**Markmið:** Fyrst og fremst að hafa gaman. Unnið með samvinnu og hreyfingu. Virkja nemendur í skapandi hugsun og að nýta leikgleðina.

**Námsmat:** Ástundun, þátttaka og framlag.

**Vinnudagur:** Fimmtudagar kl. 14:50 – 16:10

**Skipulag:** Nemendur fá kynningar á leikjum og prufa þá. Allir eiga svo að búa til einn leik.

**Kennari:** Aníta Ómarsdóttir

Leirmótun og skreytitækni – Lágmark 4 nemendur, hámark 8 nemendur. Tímabil: 2

**Lýsing:** Nemendur handmóta hluti úr leir, þeir kynnast hvernig unnið er með leir á rennibekk og hvernig hægt er að steypa í tilbúin mót. Nemendur skreyta muni sína og kynnast nokkrum möguleikum við skreytitækni. Nemendur vinna fyrirfram ákveðin verkefni og þegar þeim er lokið geta nemendur valið sér verkefni ef tími gefst til.

**Markmið:** Að nemendur læri að vinna eftir ferli frá hugmynd til framkvæmdar. Læri að þekkja og nota helstu áhöld og verkfæri og geti beitt áhöldum og verkfærunum á réttan hátt. Að nemandi geri sér grein fyrir verðmætum efna og áhalda, að hann sé fær um að nálgast og ganga frá efnum, áhöldum og öðru því sem hann þarf hverju sinni, að hann geti unnið verk frá skissu að fullunnu verki.

**Námsmat:** Ástundun, virðing, framkoma, frumkvæði, hugmyndavinna/afurð, lokið/ólokið

* Nemandi uppgötvi ánægjuna sem felst í því að skapa.
* Nemandi sýni ábyrga hegðun í umgengni við efni, áhöld og samnemendur

**Vinnudagur:** Fimmtudagar kl. 14:50 – 16:10

**Kennari:** Ásdís Guðjónsdóttir

Málun –

Lágmark 6 nemendur, hámark 10 nemendur. Tímabil: 3

Lýsing: Byggt verður ofan á fyrri þekkingu nemenda í meðferð lita. Unnið með mismunandi efni til málunar. Unnið með litafræði, myndbyggingu og tækni. Helstu málarar sögunnar skoðaðir í ljósi sögunnar.

**Námsmat:** Áhugi, vellíðan, vinnusemi, frumkvæði, hugmyndavinna

* Nemandi uppgötvi ánægjuna sem felst í því að skapa.
* Nemandi sýni ábyrga hegðun í umgengni við efni, áhöld og samnemendur.

**Vinnudagur:** Fimmtudagur kl. 14:50 – 16:10

**Kennari:** Ásdís Guðjónsdóttir

Peysuprjón –

Lágmark 6 nemendur, hámark 10 nemendur. Tímabil: 2

Lýsing: Þetta námskeið er fyrir þá sem vilja læra að prjóna peysu eftir uppskrift. Nemendur þurfa að kunna undirstöðuatriði í prjóni: Uppfit, slétt og brugðið prjón og fella af. Nemendur útvegi sjálfir garn og hafi nokkuð skýra hugmynd um hvað þeir vilja prjóna. Kennari aðstoðar nemendur við að útfæra hugmynd og finna uppskrift við hæfi.

**Námsmat:** Áhugi, vellíðan, vinnusemi, prjónatækni, afurð.

* Nemandi uppgötvi ánægjuna sem felst í því að skapa.
* Nemandi sýni ábyrga hegðun í umgengni við efni, áhöld og samnemendur.

**Vinnudagur:** Mánudagur kl. 14:50 – 16:10

**Kennari:** Ásdís Guðjónsdóttir

Photoshop –

Lágmark 6 nemendur, hámark 12 nemendur – Tímabil: 1

**Lýsing:** Photoshop er forrit sem hægt er að nota til þess að skapa stafrænar myndir, lagfæra myndir, búa til listaverk eða hvað sem þér dettur í hug. Farið er yfir grunnatriði í Photoshop þar sem nemendur vinna á sínum hraða. Kennari leggur líka fyrir verkefni sem reynir á kunnáttu og sköpunarkraft nemenda.

**Markmið:** Að tjá sig á stafrænan máta. Ýtir undir sköpun.

**Námsmat:** Framkoma, virkni og frumkvæði. – lokið/ólokið

* Unnið sjálfstætt og tekið ábyrgð á eigin námsframvindu
* Nýtt hugbúnað við myndvinnslu, hljóðvinnslu og gerð myndbanda
* Nýtt hugbúnað við forritun og miðlun þekkingar á fjölbreyttan og skapandi hátt

**Vinnudagur:** Mánudagar kl. 14:50 – 16:10

**Kennari:** Ásgeir Rafn Birgisson

Rökræður og framkoma –

Lágmark 6 nemendur, hámark 16 nemendur. Tímabil: 2

**Lýsing:** Farið er yfir hvernig nemandi getur komið frambærilega fram, rökstutt mál sitt á yfirvegaðan máta og þannig komið sínum málum á framfæri. Allir þurfa að eiga í samskiptum og þá skiptir máli að koma fagmannlega fram og rökstyðja hugmyndir sínar. Rökræður og framkoma hentar bæði þeim sem hafa gaman að rökræða og þeim sem vilja æfa sig betur í að standa fyrir framan aðra.

**Markmið:** Aðtjá sig fyrir framan aðra á öruggan hátt og geta fært rök fyrir skoðunum sínum á skýran hátt.

**Námsmat:** Framkoma, frumkvæði, virkni í tímum. Lokið/ólokið.

* Flutt mál sitt skýrt og áheyrilega og hefur tileinkað sér viðeigandi talhraða og fas
* Nýtt aðferðir sem hann hefur lært til að taka virkan þátt í samvinnu, samræðum og rökræðum, tjáð skoðanir sínar með ýmsum hætti, rökstutt þær og valið þeim miðil sem hentar
* Átt góð samskipti þar sem gætt er að máli, hlustun, tillitsemi, virðingu og kurteisi

**Vinnudagur:** Mánudagar kl. 14:50 – 16:10

**Kennari:** Ásgeir Rafn Birgisson

Teikning –

Lágmark 6 nemendur, hámark 12 nemendur. Tímabil: 1

Lýsing: Byggt verður ofan á fyrri þekkingu nemenda í teikningu. Unnið með mismunandi blýanta, hnoðleður, kol og penna. Unnið með hlutföll, skyggingar og tækni.

**Markmið:** Að nemendur geti unnið sjálfstætt við sköpun sinna eigin verka og leitað leiða til afraksturs.

**Námsmat:** Áhugi, vellíðan, vinnusemi, frumkvæði, hugmyndavinna

* Nemandi uppgötvi ánægjuna sem felst í því að skapa.
* Nemandi sýni ábyrga hegðun í umgengni við efni, áhöld og samnemendur.

**Vinnudagur:** Fimmtudagur kl. 14:50 – 16:10

**Kennari:** Ásdís Guðjónsdóttir

Spænska – (fyrir byrjendur)

Lágmark 8 nemendur, hámark 16 nemendur. Tímabil: 2. og 3, hér má velja bæði tímabilin sem í boði eru.

**Lýsing:** Farið verður yfir aðalmálfræðiatriði í spænsku, grunnorðaforði kenndur sem nota má í daglegu tali eins og t.d. ef farið er út í búð að versla, ef panta á mat og drykk á veitingastað, að heilsa, kveðja bjóða góðan dag og segja frá sjálfum sér.

**Markmið:** Að nemendur geti bjargað sér í dagsdaglegu umhverfi á spænsku t.d. á ferðalagi þar sem spænskan er notuð.

**Námsmat:** Ástundun, virkni, verkefnaskil, munnleg skil.

**Vinnudagur:** Mánudagar kl. 14:50 – 16:10

**Kennari:** Verushka J. Echevarria Rojas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stelpur, heilsa og heilbrigðiLágmark 8 nemendur, hámark 20 nemendur. Tímabil: 1., 2. og 3, hér má velja öll tímabilin sem boðið er upp á.

**Lýsing:**  Í þessum tímum verður farið yfir ótal þætti sem snúa að lífi unglingsstelpna eins og sjálsmynd/sjálstraust, jafnrétti, hreyfingu, samfélagsmiðlar, mataræði o.fl.

**Markmið:** að nemendur átti sig á mikilvægi heilbrigðs lífernis jafnt andlegu sem og líkamlegu.

**Námsmat:** Virkni og þátttaka. Fyrirgjöf með fjórum táknum

**Vinnudagur:** Mánudagar 14:50 – 16:10

**Kennari:** Guðbjörg Harpa Valdimarsdóttir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stíll og hönnun **–**

Lágmark 6 nemendur, hámark 16 nemendur. Tímabil: 1 og 2, hér þarf að vera bæði tímabilin.

**Lýsing:** Stíll er árleg hönnunarkeppni á milli félagsmiðstöðva þar sem keppt er í hárgreiðslu, förðun og fatahönnun út frá ákveðnu þema.

Þessi valáfangi er ætlaður nemendum sem hafa hug á að taka þátt í hönnunarkeppninni Stíl. Hér fá nemendur tækifæri til að vinna að hugmynd sinni í samvinnu við aðra og láta ljós sitt skína í hönnun og framkvæmd.

**Markmið:** Að nemendur öðlist færni í því að koma hugmynd sinni í afurð. Þjálfist í að koma sínum hugmyndum á framfæri og geti undirbúið verk sín fyrir keppnina Stíl.

**Námsmat:** Áhugi, frumkvæði, sköpunargleði, stundvísi, afurð, samvinna, framkoma.

**Vinnudagur:** Mánudagar kl. 14:50 – 16:10

**Kennari:** Berglind Ómarsdóttir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Umhirða –

Lágmark 8 nemendur, hámark 12 nemendur. Tímabil: 3.

**Lýsing:** Hér verður fjallað um hár, húð, hendur, fætur o.fl. Ýmis fróðleikur varðandi umhirðu og umgengni ásamt sýnikennslu. Hárþvottur, blástur, sléttun, greiðslur, förðun, hand- og fótsnyrting, nudd, krem o.fl.

**Markmið:** Að læra mikilvægi góðrar umhirðu húðar, hárs, handa og fóta.

**Námsmat:** Ástundun, áhugi, framkoma, virkni.

**Vinnudagur:** Mánudagur kl. 14:50 – 16:10

**Kennari:** Margrét Hildur Ríkharðsdóttir

# Veistu svarið –

Lágmark 8 nemendur, hámark 20 nemendur. Tímabil 2.

**Lýsing:** Nemendur spila ýmis spurningaspil og gera æfingar til að undirbúa sig fyrir hina árlegu keppni grunnskóla Hafnarfjarðar.

**Markmið:** Að auka þekkingu sína á ólíkum sviðum og vera þar með meistari í ýmsum spilum sem spiluð eru með vinum og/eða fjölskyldu.

**Námsmat:** Stundvísi, virkni, áhugi, framkoma.

**Vinnudagur:** Samkomulag

**Kennari:** Símon Örn Birgisson

Þýska, fyrir byrjendur -

Lágmark 8 nemendur, hámark 25 nemendur. Tímabil: 3.

**Lýsing:** Farið verður yfir aðalmálfræðiatriði í þýsku, stiklað á stóru í sögu Austurríkis og Þýskalands ásamt því að vinna að grunnorðaforða í þýsku. Þýska er germanskt tungumál sem er mjög líkt íslensku og dönsku. Farið er yfir grunninn, hvernig er heilsast, tölur, almennir frasar og annað sem nemendur vilja læra. Kennari lagar námið að nemenda ef þeir vilja. Þýska er kennd í framhaldsskóla og er þetta fínn grunnur að tungumálinu.

**Markmið:** Að nemendur kynnist þýsku og geti tjáð sig á mjög einfaldan máta.

* Hlustun - Fylgt meginþræði í einföldum frásögnum um kunnuglegt efni með stuðningi.
* Lesskilningur - Skilið megininntak í stuttum einföldum frásögnum dagblaða, tímarita og netmiðla með stuðningi.
* Samskipti - Spurt og svarað á einfaldan hátt um það sem stendur honum næst

**Námsmat:** Framkoma, virkni, frumkvæði, lokið/ólokið.

**Vinnudagur:** Mánudagar kl. 14:50 – 16:10

**Kennari:** Ásgeir Rafn Birgisson

Heildarlisti valáfanga

**Rafrænt val verður dagana 27. – 29. maí. Slóðin verður vistuð á heimasíðu skólans, sett inn á facebook síður árganga, send heim í pósti og vistuð á Google Classroom.**

**Munið að vanda valið og merkja rétt við!**

Nemendur sækja valgreinar í 160 mínútur á viku (2x 80 mínútur) eða 2 klukkustundir og 40 mínútur.

Ég óska eftir að fá íþrótta -, tómstundaiðkun eða vinnu metna **alfarið** sem valgrein.

Ég óska eftir að fá íþrótta -, tómstundaiðkun eða vinnu metna **að hluta** sem valgrein

Tækniskólaval (aðeins fyrir nem. í 10. bekk) Gaflaraleikhúsið (aðeins nem. í 9. og 10. bekk)

|  |
| --- |
| **HEILSÁRSVAL 9. september – 8. maí** |
| **TÆKNISKÓLINN GAFLARALEIKHÚSIÐ** |
| **LEIKLIST (10. Bekkur) ÁSHÁTÍÐARMYNDBAND (10. bekkur) HJÓMSVEIT (4 – 7 nemendur)** |

|  |  |  |  |  |  |
| --- | --- | --- | --- | --- | --- |
| **Fjöldi** | **Val tímabil 1** | **Kennari** | **Fjöldi** | **9. september – 14. nóvember** | **Kennari** |
|  | **Mánudagar kl. 14:50 – 16:10** |  |  | **Fimmtudagar 14:50 – 16:10** |  |
| 8 - 12 | Eldhússmiðja | Anna Kristín | 6 - 20 | Allt um hunda 1 | Halldóra |
| 8 - 20 | Íþróttahetjur, frægt fólk,rokksagan og hipp hopp | Kalli | 12 - 30 | Borðspil | Ásgeir |
| 6 - 12 | Photoshop | Ásgeir | Ótakmarkað | Heimanám | Kalli/Ólafur |
| 8 - 20 | Stelpur, heilsa og heilbrigði | G. Harpa | 8 - 12 | Hugleiðsla og jóga | G. Harpa |
| 6 - 16 | Stíll og hönnun | Berglind | 8 - 14 | Hugsmíðar | Jón Teitur |
| 6 - 10 | Grafík | Ásdís | 12 - 20 | Leikir úti og inni | Aníta |
| 2 - 6 | Aðstoð í yngri deild | Kristbjörg J. | 10 - 15 | Fingrasetning og ritvinnsla | Vilborg |
|  |  |  | 6 - 12 | Teikning | Ásdís |
|  |  |  | 4 - 8 | Kjóla-/fatasaumur | Berglind |
|  |  |  | 2 - 6 | Aðstoð á yngri deild | Kristbjörg J. |

|  |  |  |  |  |  |
| --- | --- | --- | --- | --- | --- |
| **Fjöldi** | **Val tímabil 2** | **Kennari** | **Fjöldi** | **17. nóvember – 14. febrúar** | **Kennari** |
|  | **Mánudagar kl. 14:50 – 16:10** |  |  | **Fimmtudagar 14:50 – 16:10** |  |
| 8 - 12 | Eldhússmiðja | Anna Kristín | 6 - 20 | Allt um hunda 2 | Halldóra |
| 8 - 20 | Veistu svarið (vikudagur-samkomulag) | Símon | 12 - 30 | Borðspil | Ásgeir |
| 6 - 16 | Rökræður og framkoma | Ásgeir | Ótakmarkað | Heimanám | Kalli/Ólafur |
| 8 - 16 | Spænska fyrir byrjendur | Verushka | 8 - 12 | Hugleiðsla og jóga | G. Harpa |
| 8 - 20 | Stelpur, heilsa og heilbrigði | G. Harpa | 8 - 14 | Hugsmíðar | Jón Teitur |
| 6 - 10 | Peysuprjón | Ásdís | 4 - 8 | Leirmótun og skreytitækni | Ásdís |
| 2 -6 | Aðstoð í yngri deild | Kristbjörg J. | 4 - 8 | Kjóla-/fatasaumur | Berglind |
| 6 - 16 | Rökræður og framkoma | Ásgeir | 2 - 6 | Aðstoð í yngri deild | Kristbjörg J. |
|  |  |  | 10 - 15 | Fingrasetning og ritvinnsla | Vilborg |

|  |  |  |  |  |  |
| --- | --- | --- | --- | --- | --- |
| **Fjöldi** | **Val tímabil 3** |  | **Fjöldi** | **17. febrúar – 8. maí** |  |
|  | **Mánudagar kl. 14:50 – 16:10** |  |  | **Fimmtudagar 14:50 – 16:10** |  |
| Ótakmarkað | Árshátíðarundirbúningur | Sara P. | 6 - 20 | Allt um hunda 3 | Halldóra |
| 8 - 12 | Eldhússmiðja | Anna Kristín | 12 - 30 | Borðspil | Ásgeir |
| 8 - 20 | Íþróttahetjur, frægt fólk,rokksagan og hipp hopp | Kalli | Ótakmarkað | Heimanám | Kalli/Ólafur |
| 8 - 16 | Spænska fyrir byrjendur og/eða framhald | Verushka | 8 - 12 | Hugleiðsla og jóga | G. Harpa |
| 8 - 12 | Stelpur, heilsa og heilbrigði | G. Harpa | 8 - 14 | Hugsmíðar | Jón Teitur |
| 12 - 20 | Þýska fyrir byrjendur | Ásgeir | 6 - 10 | Málun | Ásdís |
| 4 - 16 | Bridge | Ásdís | 8 - 12 | Umhirða | Margrét Hildur |
| 2 - 6 | Aðstoð í yngri deild | Kristbjörg J. | 2 - 6 | Aðstoð í yngri deild | Kristbjörg J. |
|  |  |  | 10 - 15 | Fingrasetning og ritvinnsla | Vilborg |
|  |  |  | 5 - 12 | Árshátíðamyndband | Símon Örn Birgisson |